**Ministru kabineta noteikumu projekta**

**„Kārtība, kādā administrē kravas transportlīdzekļu rindu ārējās sauszemes robežas šķērsošanai” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | 2012.gada 16.februārī Saeimā pieņemtā likuma „Grozījumi Latvijas Republikas valsts robežas likumā” 10.1panta ceturtās daļas 2. 3.un 4.punkts, kas stājas spēkā 2012.gada 1.jūlijā. |
| 2. | Pašreizējā situācija un problēmas | Terehovas un Grebņevas robežšķērsošanas vietas tika projektētas, būvētas un nodotas ekspluatācijā 1994.-1997.gadā, pamatojoties uz tobrīd esošo informāciju un prognozēto situāciju par kravas un vieglo transportlīdzekļu un pasažieru autobusu plūsmu un tās pieauguma tendencēm turpmākajiem 15 gadiem. Kravas transportlīdzekļu caurlaidības jauda Terehovas robežšķērsošanas vietā Latvijas pusē tika plānota maksimāli 350 un Grebņevas robežšķērsošanas vietā 200 kravas transportlīdzekļu vienības diennaktī vienā virzienā. Apsteidzot prognozi, kravas transportlīdzekļu plūsma jau 2007.gadā sasniedza 2012.gadam plānoto apjomu, t.i., līdz 1000 (Grebņevā) – 1500 (Terehovā) visa veida transportlīdzekļiem abos virzienos diennaktī. Tomēr patiesais iemesls rindu problēmām ir neatbilstošās jaudas Krievijas pusē. Rezultātā, ievērojot virkni objektīvu faktoru, jau 2004.-2005.gadā virzienā uz izbraukšanu no Latvijas Republikas sāka veidoties kravas transportlīdzekļu rindas, kas sāka būtiski negatīvi ietekmēt pārvadājumu un tranzīta biznesu, tūrismu, apdraudēt ceļu satiksmes drošību un ceļu uzturēšanu, kā arī nelabvēlīgi ietekmēt Latvijas un citu Eiropas Savienības dalībvalstu ekonomisko sadarbību ar Krievijas Federāciju kopumā. Neskatoties uz daudzkārtējām sarunām ar Krievijas kolēģiem dažādos līmeņos un mēģinājumiem rast risinājumus, problēma pastāv joprojām, un tuvāko gadu laikā rindu samazinājums nav prognozējams.  Lai transportlīdzekļu robežšķērsošanas rindas veidošanās būtu iespējama, fiziski neatrodoties tiem vienam aiz otra uz ceļa, bet novietojot tos brīvi izvēlētā vietā pierobežā, tādējādi atslogojot autoceļus, kā arī uzlabojot pierobežā sadzīves apstākļus autovadītājiem, Valsts robežsardze nodrošina transportlīdzekļu reģistrāciju pirms robežas šķērsošanas. Saeimā 2012.gada 16.februārī pieņemtie grozījumi Latvijas Republikas valsts robežas likumā kā perspektīvu attīstības virzienu transportlīdzekļu rindas izveidē un tās regulēšanā paredz veikt transportlīdzekļu reģistrēšanu arī attālināti, norādot personas izraudzītu laiku robežas šķērsošanai, vienlaicīgi nosakot, ka Ministru kabinets nosaka kārtību, kādā kravas transportlīdzeklis tiek reģistrēts ārējās sauszemes robežas rindā (turpmāk – rinda), datu apjomu, ko jāsniedz, lai kravas transportlīdzekli reģistrētu rindā, šo datu glabāšanas termiņu un institūcijas, kurām ir tiesības piekļūt šiem datiem, kā arī kārtību, kādā rindā reģistrētie kravas transportlīdzekļi šķērso ārējo sauszemes robežu.  Noteikumu projekts paredz ārējās sauszemes robežas rindas administrēšanu ieviest pakāpeniski divos posmos: 2013.gada 1.janvārī – uz Latvijas – Krievijas robežas Terehovas robežkontroles punktā, bet 2014.gada 1.janvārī – uz Latvijas – Krievijas robežas Grebņevas robežkontroles punktā un uz Latvijas – Baltkrievijas robežas (Pāternieku un Silenes robežkontroles punktos). Tas nepieciešams, lai pēc iespējas ātrāk atrisinātu būtiskākās problēmas uz Latvijas – Krievijas robežas Terehovas robežkontroles punktā un pēc tam, nepieciešamības gadījumā izdarot vajadzīgos uzlabojumus sistēmā, tos ieviest arī uz Latvijas – Krievijas robežas Grebņevas robežkontroles punktā un Latvijas – Baltkrievijas robežas, kur šādas problēmas ir mazākas vai to nav.  Šobrīd Valsts robežsardze nodrošina kravas transportlīdzekļu reģistrāciju valsts robežas šķērsošanai Terehovas robežšķērsošanas vietā līdz 2012.gada 31.decembrim (Ministru kabineta 2012.gada 4.jūlija rīkojums Nr.304 „Par apropriācijas pārdali Satiksmes ministrijai”) Pēc tam reģistrēšanās kārtību un nosacījumus ārējās sauszemes robežas šķērsošanai noteiks Latvijas Republikas valsts robežas likuma 10.1 pants un šie noteikumi. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekts izstrādāts, lai noteiktu regulējumu ārējās sauszemes robežas šķērsošanas uz autoceļiem transportlīdzekļu rindas veidošanai un administrēšanai saskaņā ar Latvijas Republikas robežas likuma 10.1 panta otrās, trešās un ceturtās daļas deleģējumu Ministru kabinetam.  Noteikumu projekts nosaka:  1. reģistrēšanās kārtību un nosacījumus, kādā kravas transportlīdzeklis tiek reģistrēts ārējās sauszemes robežas rindā;  2. datu apjomu, ko sniedz, lai kravas transportlīdzekli reģistrētu rindā, šo datu glabāšanas termiņu un institūcijas, kurām ir tiesības piekļūt šiem datiem;  3. kārtību, kādā rindā reģistrētie kravas transportlīdzekļi šķērso ārējo sauszemes robežu;  4. robežšķērsošanas vietas, kurās valsts robežu šķērso, iepriekš reģistrējoties ārējās sauszemes robežas rindā.  Transportlīdzekļu reģistrācijai rindā tiek izveidota un uzturēta valsts informācijas sistēma „Ārējās sauszemes robežas šķērsošanas rindu sistēma” (turpmāk – Informācijas sistēma), kurā iekļauj datus par ārējo sauszemes robežu šķērsojošajiem transportlīdzekļiem, transportlīdzekļa vadītāja kontaktinformāciju, informāciju par robežšķērsošanas vietu un laiku, kravu vai tās neesamību. Šo informāciju ir tiesīga iesniegt privātpersona.  Informācijas sistēmas izstrādi, ieviešanu, uzturēšanu, drošības pārvaldību, nepārtrauktu darbību, datu ievadīšanu, glabāšanu un tālāko izmantošanu, kā arī citas nepieciešamās darbības rindas organizēšanai nodrošina Informācijas sistēmas pārzinis un Informācijas sistēmas turētājs, kuru pienākumi ir definēti šajos noteikumos.  Transportlīdzeklis rindā var tikt reģistrēts šādā veidā:  1.tieši ierodoties pirms robežas šķērsošanas;  2. iepriekš tiešsaistē, izmantojot interneta vietni, kura tiks izstrādāta kā Informācijas sistēmas sastāvdaļa;  3. iepriekš, izmantojot sakaru līdzekļus.  Transportlīdzekli reģistrē rindā prioritārā kārtībā, ja atbilstoši normatīvajos aktos par ārpus kārtas transportējamo preču prasībām tam atļauts robežu šķērsot ārpus kārtas.  Reģistrā iekļauto informāciju var saņemt privātpersonas normatīvajos aktos paredzētajā kārtībā un valsts un pašvaldību iestādes, ja reģistra dati ir nepieciešami normatīvajos aktos paredzēto funkciju izpildei.  Noteikumu projekts paredz, ka transportlīdzeklim vēlams ierasties uzgaidīšanas zonā divas stundas pirms plānotā robežšķērsošanas laika. Šāds laiks ir izvēlēts, jo transportlīdzekļu plūsma uz robežas ir pietiekami liela un neprognozējama, tādējādi ir nepieciešams, lai transportlīdzeklis savlaicīgi būtu gatavs robežas šķērsošanai, lai veiktu atbilstības pārbaudi reģistrācijai un precīzi prognozētu robežšķērsošanas laiku.  Noteikumu projekts paredz, ka pirms reģistrēto transportlīdzekļu novirzīšanas uz autoceļu robežšķērsošanas vietu rindas administratoram ir pienākums veikt pārbaudi par transportlīdzekļu atbilstību veiktajai reģistrācijai (iesniegto datu atbilstība) un gatavību iebraukšanai autoceļu robežšķērsošanas vietā. Šo pārbaudi rindas administrators veic ar mērķi pārliecināties, ka reģistrētais transportlīdzeklis atbilst tam, kas faktiski ir ieradies robežas šķērsošanas vietā. Savukārt gatavības pārbaude iebraukšanai robežšķērsošanas vietā ir pārliecināšanās, vai transportlīdzeklis tehniski ir gatavs braukt.  Ja tiek konstatēts, ka transportlīdzeklis neatbilst informācijas sistēmā iekļautajai informācijai, tad tas tiek novirzīts atkārtotai reģistrācijai vispārējā kārtībā. Atkārtota reģistrācija nozīmē jaunas vietas piešķiršanu rindas beigās, proti, transportlīdzeklis tiek reģistrēts rindā kā pēdējais. Gadījumā, ja transportlīdzeklim tiks atteikts šķērsot robežu ārpus kārtas, tad rindas administratoram šo statusu informācijas sistēmā būs jānoņem. Vienīgā iespēja šķērsot robežu ir atkārtoti reģistrēties tieši pirms robežšķērsošanas vietas jaunā statusā.  Noteikumu projekts paredz, ka transportlīdzeklis uzgaidīšanas zonā var atrasties līdz astoņām stundām. Atrašanās uzgaidīšanas zonā ir bez maksas.  Informācijas sistēma ir izveidota ar mērķi administrēt transportlīdzekļu rindas. Informācijas sistēmā atbilstoši reģistrācijas secībai ir iestrādāts algoritms, lai nodrošinātu vienādu rindas garumu gan iepriekš reģistrētajiem, gan uz vietas reģistrētajiem transportlīdzekļiem, gan arī transportlīdzekļiem, kuri pārvadā ārpus kārtas transportējamas preces. Šis algoritms noteiks transportlīdzekļu daudzumu, kuri šķērsos robežu atbilstoši reģistrācijas secībai. Noteikumu projekta mērķis ir vispār noņemt autotransporta rindas no ceļa, novirzot uzgaidīšanas zonā un novēršot nepieciešamību ilgstoši atrasties robežšķērsošanas vietā. Iepriekšējā reģistrēšanās ļaus transportlīdzekļiem ierasties robežšķērsošanas vietā īsi pirms robežas šķērsošanas, tāpēc rinda neveidosies. Gadījumā, ja robežšķērsošanas vietā ieradīsies liels daudzums transportlīdzekļu, kuri nebūs reģistrējušies, tiem būs jāizvēlas vai nu izmantot maksas stāvlaukumus, vai stāvēt uz ceļa vietās, kur tas atļauts un nerada draudus satiksmes drošībai. Uz autoceļa tieši pirms robežšķērsošanas vietas drīkstēs atrasties ne vairāk kā simts transportlīdzekļi.  Noteikumu projekts nosaka, ka Informācijas sistēmā iekļautie dati glabājami vienu gadu. Šāds termiņš ir noteikts, ņemot vērā, ka Valsts robežsardzei, Valsts ieņēmumu dienestam, Pārtikas un veterinārajam dienestam u.c. kontrolējošām institūcijām to funkciju izpildes nodrošināšanai par gadu vecāka informācija nebūs nepieciešama. |
| 5. | Projekta izstrādē iesaistītās institūcijas | Ar Satiksmes ministrijas 2012.gada 20.marta rīkojumu Nr.01-03/72 izveidotā starpinstitūciju darba grupa, kurā piedalījās pārstāvji no Valsts ieņēmumu dienesta, Valsts robežsardzes, Satiksmes ministrijas, valsts sabiedrības ar ierobežotu atbildību „Autotransporta direkcija”. |
| 6. | Iemesli, kādēļ netika nodrošināta sabiedrības līdzdalība | Noteikumu projekts ir saistīts ar citiem normatīvajiem aktiem, kas ir saskaņoti ar iesaistītajām institūcijām. Noteikumu projekts neierobežo un nesašaurina sabiedrības intereses vai indivīda tiesības. |
| 7. | Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību | | |
| 1. | Sabiedrības mērķgrupa | Latvijas un ārvalstu kravas autopārvadātāji, kuri šķērso ārējo robežu. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar |
| 3. | Tiesiskā regulējuma finansiālā ietekme | Pārvadātājiem samazināsies izdevumi, kas saistīti ar ilgstošām dīkstāvēm, samazināsies ceļu uzturēšanas izdevumi attiecīgajās pierobežas zonās, tiks radītas jaunas darba vietas. Dīkstāve uz robežas izmaksā vismaz 50LVL dienā. Savukārt, izmantojot Informācijas sistēmas nodrošinātās iespējas un veicot iepriekšējo reģistrāciju, kuras izmaksas sastādīs 10,55 LVL par vienu reģistrācijas reizi, pārvadātājs var ierasties robežšķērsošanas punktā divas stundas pirms plānotā robežšķērsošanas laika. Ja rindas garums ir kaut vai viena diena, izdevīgums ir acīmredzams. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Līdz šim rindā ārējās sauszemes robežšķērsošanai kravas transportlīdzekļi reģistrēties varēja tikai fiziski atrodoties jau pierobežā un tur arī gaidīt savu rindu robežšķērsošanai. Ar noteikumu pieņemšanu, lai reģistrētos rindā robežšķērsošanai paredzēta brīva izvēles iespēja: vai nu reģistrēties transportlīdzeklim atrodoties tieši pirms robežas šķērsošanas, kas tiks veikta bez maksas, vai reģistrēties no attāluma, nosakot robežšķērsošanas laiku, kas būs maksas pakalpojums.  Noteikumu projekts paredz transportlīdzekļu reģistrācijai rindā izveidot un uzturēt jaunu valsts informācijas sistēmu „Ārējās sauszemes robežas šķērsošanas rindu sistēma”, kurā iekļaus datus par ārējo sauszemes robežu šķērsojošajiem transportlīdzekļiem, autovadītāja kontaktinformāciju, informāciju par robežšķērsošanas vietu un laiku, kravu vai tās neesamību.  Informācijas sistēmas publiskā saskarne, kurā autopārvadātāji varēs veikt iepriekšējo reģistrāciju, darbosies tiešsaistē, izmantojot šim nolūkam izveidotu interneta vietni. Paredzēts, ka informācijas sistēmai tiešsaistē varēs pieslēgties Valsts robežsardze, Valsts ieņēmumu dienests un Pārtikas un veterinārais dienests. Informācijas sistēmas izveides un uzturēšanas izmaksas segs Informācijas sistēmas pārzinis un Informācijas sistēmas turētājs no ieņēmumiem no iepriekšējās reģistrācijas, tādējādi valsts budžeta līdzekļi sistēmas uzturēšanai nav nepieciešami. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |  |  |  |  |  |  |
| --- | --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | | |
| Rādītāji | 2012.gads | | Turpmākie trīs gadi (tūkst. latu) | | | |
| 2013.gads | 2014.gads | 2015.gads | |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2012.) gadu | Izmaiņas, salīdzinot ar kārtējo (2012.) gadu | Izmaiņas, salīdzinot ar kārtējo (2012.) gadu | |
| 1 | 2 | 3 | 4 | 5 | 6 | |
| 1. Budžeta ieņēmumi: | 0 | 0 | 0 | 0 | 0 | |
| *1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi* | 0 | 0 | 0 | 0 | 0 | |
|  | 0 | 0 | 0 | 0 | 0 | |
| 1.2. valsts speciālais budžets | 0 | 0 | 0 | 0 | 0 | |
| 1.3. pašvaldību budžets | 0 | 0 | 0 | 0 | 0 | |
| 2. Budžeta izdevumi: | 0 | 0 | 0 | 0 | 0 | |
| 2.1. valsts pamatbudžets | 0 | 0 | 0 | 0 | 0 | |
| 2.2. valsts speciālais budžets | 0 | 0 | 0 | 0 | 0 | |
| 2.3. pašvaldību budžets | 0 | 0 | 0 | 0 | 0 | |
| 3. Finansiālā ietekme: | 0 | 0 | 0 | 0 | 0 | |
| 3.1. valsts pamatbudžets | 0 | 0 | 0 | 0 | 0 | |
| 3.2. speciālais budžets | 0 | 0 | 0 | 0 | 0 | |
| 3.3. pašvaldību budžets | 0 | 0 | 0 | 0 | 0 | |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | |
| 0 | 0 | 0 | 0 | |
| 0 | 0 | 0 | 0 | |
| 5. Precizēta finansiālā ietekme: | X | 0 | 0 | 0 | 0 | |
| 5.1. valsts pamatbudžets | 0 | 0 | 0 | 0 | |
| 5.2. speciālais budžets | 0 | 0 | 0 | 0 | |
| 5.3. pašvaldību budžets | 0 | 0 | 0 | 0 | |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Iepriekšējā reģistrēšanās ārējās sauszemes robežas rindā ir maksas pakalpojums un izdevumi tiks segti no ieņēmumiem par šo pakalpojumu. Finanšu līdzekļi no valsts budžeta šā uzdevuma veikšanai nebūs nepieciešami. | | | | | |

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | Pamatojoties uz Latvijas Republikas valsts robežas likuma 10.1 panta ceturtās daļas 1.punktu š.g. 12.jūlijā Valsts sekretāru sanāksmē izsludināts Ministru kabineta noteikumu projekts „Kārtība un noteikumi par ārējās sauszemes robežas rindas administrēšanas deleģēšanu” (VSS-715).  Pamatojoties uz Valsts pārvaldes iekārtas likuma 43.1pantu un Latvijas Republikas valsts robežas likuma 10.1 panta otro daļu tiks sagatavoti Ministru kabineta noteikumi par sniegto maksas pakalpojumu maksas apmēru (cenrādis) par reģistrēšanos ārējās sauszemes robežas rindā.  Par abu projektu izstrādi un virzību atbildīgā ir Satiksmes ministrija. |
| 2. | Cita informācija | Nav. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |  |  |
| --- | --- | --- |
| VI. Sabiedrības līdzdalība un šīs līdzdalības rezultāti | | |
| 1. | Sabiedrības informēšana par projekta izstrādes uzsākšanu | Projekts šo jomu neskar |
| 2. | Sabiedrības līdzdalība projekta izstrādē | Biedrība „Autopārvadātāju Asociācija „Latvijas auto”” sniedz savus priekšlikumus projekta izstrādē. Pēc izsludināšanas tika saņemtas vēstules no SIA „Merkūrijs DL” (16.07.2012. Nr.2012/22; 10.08.2012. Nr.2012/30 un 22.08.2012. Nr.2012/38) un AS „Dexik” (26.07.2012. b/n). SIA „Merkūrijs DL” un AS „Dexik” vēstulēs izteiktie iebildumi un priekšlikumi tika izvērtēti un noteikumu projekts un tā anotācija tika būtiski precizēta |
| 3. | Sabiedrības līdzdalības rezultāti | Biedrība „Autopārvadātāju Asociācija „Latvijas auto”” atbalsta projektu. Savukārt, SIA „Merkūrijs DL” un AS „Dexik” iebildumi un priekšlikumi pēc ekspertu izvērtēšanas daļēji tika ņemti vērā. |
| 4. | Saeimas un ekspertu līdzdalība | Projekts šo jomu neskar |
| 5. | Cita informācija | Nav |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Satiksmes ministrija, VSIA „Autotransporta direkcija”, Valsts ieņēmumu dienests, Valsts robežsardze un biedrība „Autopārvadātāju asociācija „Latvijas auto””. |
| 2. | Projekta izpildes ietekme uz pārvaldes funkcijām | Projekts šo jomu neskar |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Jaunas institūcijas netiks veidotas. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav. |

### Satiksmes ministrs A.Ronis

Vīza: Valsts sekretārs A.Matīss

28.08.2012. 10:30

2103

I.Pētersone, 67028324;

Inara.petersone@sam.gov.lv